Այսինքն տարողունակ թեմա ներառող գիրք, որի ստեղծման դժվարությունները հայտնի էին նաև ինձ։ Գրեթե երեք տասնամյակ բնակվելով Մալաթիա թաղամասում`ինքս էլ զրուցել ու ձայնագրել էի բազմաթիվ վերապրողների։ Արդեն ծեր էին, վախվորած, հիշողության խաթարումներ ունեցող։ Խոսում էին շշուկով, խոսքին թուրքերեն կամ արաբերեն արտահայտություններ խառնելով։ Հետաքրքիր է, թե տիկին Վերժինեն մասնագիտական ինչ կարողություններով է նրանցից լիարժեք տեղեկություններ քաղել։ Հարցն այսպես ձևակերպեցի.